डीएवी बरकाकाना में विज्ञान कार्यशाला का समापन
कार्यशाला में शामिल विज्ञान शिक्षक।
भास्कर न्यूज | बरकाकाना
डीएवीबरकाकाना में आयोजित दो दिवसीय विज्ञान विषयक कार्यशाला का रविवार को समापन किया गया। इस दौरान उपस्थित प्रशिक्षकों ने बच्चों को साइंस के प्रति रूचि जगाने के उपाय सहित विज्ञान की जटिलताओं से बच्चों को अवगत कराने के नए नए तरीके बताए। संबंध में प्रशिक्षक डीएवी ललपनिया के प्राचार्य एके झा ने बताया कि बच्चे विज्ञान को समझने से ज्यादा परीक्षा में अच्छे अंक लाने के लिए पढ़ते हैं। यदि बच्चे विज्ञान को समझने लगेंगे तो पढ़ाई में उनकी रूचि बढ़ेगी, साथ ही साथ उनका संपूर्ण विकास होगा। डीएवी उरीमारी के प्राचार्य सह प्रशिक्षक यूके राय ने रसायन शास्त्र के कॉर्डिनेशन कंपाउंड के बारे में बताया। प्रशिक्षक रंजीत कुमार सिंह ने धातु अधातु, रिएक्टिविटी सिरीज और कार्बनिक रसायन को आसान तरीके से समझने के उपाय बताए। प्रमिला सिंह ने लेशन प्लान केडब्लूएल चार्ट बनाने के उपाय बताए। प्रशिक्षक बोकारो डीएवी के नील कमल सिन्हा, ने जीव विज्ञान से जुड़े कई विषयों की जानकारी दी। प्रशिक्षक बीना कुमारी प्रसाद ने जीव विज्ञान में रिप्रोडक्शन पाॅलिनेशन इन प्लांट के बारे में बताया। प्रशिक्षक हिमाद्री विश्वास ने माॅडल प्रश्नपत्र बनाने के तरीके बताए। मौके पर अन्य प्रशिक्षक विनोद कुमार, आरबी प्रसाद, एच विश्वास, सीडी मेहता, एके सिंह ने भी विषयवार जानकारी दी।
hin_Deva hin_Deva bho_Deva hin_Deva